49-то училище - мнението на две поколения  

Защо избрах 49-то и какво ми дава то?

[bookmark: _GoBack]49-то ОУ ,,Бенито Хуарес“ бе информиран избор на моите родители, защото аз бях твърде малка, за да взема такова осъзнато решение. Но с течение на времето разбрах, че те изобщо не са сгрешили. Всяка година си заслужаваше в това училище.
Преподавателите тук са страхотни – всеки от тях е професионалист в своята област. Повечето ни разбират, търпеливи са към нас, предават материала увлекателно и използват интерактивни методи, с които да ни задържат вниманието. 
Училището ми дава възможност чрез материалната база и съответните педагози да развивам своите таланти и да разбирам в какво съм добра. Тук мога да изявя себе си чрез изкуство, спорт и интелектуална дейност в клубовете по рисуване, плувния басейн, участието в състезания и олимпиади, както и годишните концерти. Огромно удоволствие ми доставят и заниманията по информационни технологии.
Тук се чувствам сигурна и защитена, като за това ми усещане ми допринасят и създадените приятелства сред съучениците, които цял живот ще останат в сърцето ми.
49-то ОУ ,,Бенито Хуарес“ не е просто сграда пълна с учители и ученици, а мястото където шест години от живота ми са били изпълнени със смисъл и съдържание, с много вълнение, с много постижения, мечти и заложени цели в бъдещето. 

Рая Николова, 6-ти а клас


Когато учех в 49-то училище, беше още гимназия. Може би бях последният випуск. Тогава ме питаха разни хора защо не запиша някоя езикова гимназия, а избирам да остана в „кварталното“ училище, въпреки отличния ми успех. И още веднага отговарях, че тук има всичко – има база, има невероятни преподаватели, има дългогодишни традиции, има особен дух и светлина! 
Днес мога да кажа, че изборът ми да завърша средното си образование именно тук, не е бил грешен. С подготовката, която получих в часовете по литература, философия и история, можех да следвам, каквото ми е по сърце. И бях приета в Софийски университет в специалност, която ми е в сърцето до ден днешен. 
Покланям се пред преподавателите, които ми дадоха знание, вяра в уменията ми и сила, за да извървявам пътя напред и нагоре! 
Покланям се пред всички Вас, които преподавате и ДНЕС в 49 ОУ „Бенито Хуарес“, които достойно стоите зад опита си и призванието да будите и вдъхновявате БЪДЕЩЕТО на страната ни! Нашите деца са белият лист, върху който оставяте Вашия почерк, Вашата любов към науката, Вашия пример и светоглед. 
Бъдете здрави и неуморни, ЧЕСТИТ ПРАЗНИК НА ВСИЧКИ!!!

Диана Богданова, випуск 1996 г.
